《和雪吟》
宋代·卫宗武

庖无美炙惟野蓛，爨无积薪用劳轴。
夜半烹酒和雪吞，賸喜吾庐银作屋。
须臾清气散入脾，不觉吟肩楼耸玉。
映书更宜剔鱼蠹，拥被那肯作龟缩。
饱看衮衮来玉尘，搥璧断圭随所触。
地凝瑞气盈欲尺，水剪飞霙出犹六。
化工纤巧妙无伦，春卉秋葩总成仆。
最欣岁岁为农祥，散作阳和遍云谷。
去年一白兆年丰，幸为民力舒穷蹙。
今年将见腊前三，欲为民生洗荼毒。
不思金帐饮羊羔，不思朱门厌酒肉。
目前多幸生苟全生，稍得伸眉犹胜哭。
可怜赤子寒欲僵。生理不遗升斗蓄。
忧时第杜徒咏嗟，破庐冻死宁令独。
闭门犹喜得高眠，绝胜鲁公书食粥。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。